Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 4134

17. Élelmiszeripari üzemhez csatlakozó állati hulladékfeldolgozó üzemben e függelék előírásainak alkalmazásán túlmenően a következőket is meg kell tartani: 17.1. Állati hulladékfeldolgozó üzemet csak élelmiszerfeldolgozó üzemtől teljesen független személyzettel, öltözővel, étkezővel, berendezési és felszerelési tárgyakkal szabad üzemeltetni. A sterilizálás előtti munkafolyamatban foglalkoztatott dolgozók az élelmiszeripari üzem szennyezett részének öltözőjét használhatják. 17.2. Az állati hulladékfeldolgozó kapacitását úgy kell méretezni, hogy a keletkező hulladék feldolgozása a keletkezés idejétől számított három órán belül megkezdődjék. 17.3. Az élelmiszerfeldolgozóból a hulladékot zárt rendszerben (csiga útján vagy pneumatikus módon) kell eljuttatni a hulladékfeldolgozó fogadójába. 17.4. Az élelmiszerfeldolgozónak üzemzavar esetére, más állati hulladékfeldolgozóval garanciális szerződéssel kell rendelkezni. 17.5. Élelmiszerfeldolgozó üzemhez épített (csatlakozó) állati hulladékfeldolgozóba más helyről állati hulladékot beszállítani még kivételes esetben sem szabad. XIV. A termék csomagolása 18. 18.1. A terméket csak ép, tiszta, ember vagy állat egészségére káros vegyi anyagot nem tartalmazó, olyan anyagba szabad csomagolni, amely azt megvédi a szennyeződéstől és a fertőződéstől, továbbá megakadályozza, hogy a termék a környezetet szennyezze. 18.2. A termék szállítására használatos csomagolóanyagokat csak a tiszta övezetben, tiszta és száraz külön helyiségben vagy más zárt helyen szabad tartani. 18.3. Fából, textilből, műanyagból vagy papírból készült csomagolóanyagot nem szabad újból felhasználni. 18.4. A csomagolóanyagot nem szabad sem a raktárban sem a feldolgozóhelyen közvetlenül a padlóra és közvetlenül a fal mellé helyezni. 18.5. A csomagolóhelyiségbe legfeljebb a naponta szükséges göngyöleg mennyiséget szabad bevinni. 18.6. A szállító cseretartályokat csak akkor szabad újból felhasználni, ha azokat előzetesen megtisztították és fertőtlenítették. 18.7. Csomagolás közben is meg kell akadályozni a termék szennyeződését és fertőződését. 18.8. A csomagoláson fel kell tüntetni az üzem azonosítási számát, továbbá a kérődzők takarmányába való keverés tilalmára vagy lehetőségére utaló, a Szabályzat

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes